CELEX: 62018TA0661
Language: mt
Date: 2020-07-08 00:00:00
Title: Kawża T-661/18: Sentenza tal-Qorti Ġenerali tat-8 ta’ Lulju 2020 – Securitec vs Il-Kummissjoni (“Kuntratti pubbliċi għal servizzi – Proċedura ta’ sejħa għal offerti – Manutenzjoni ta’ installazzjonijiet ta’ sigurtà fil-binjiet okkupati u/jew ġestiti mill-Kummissjoni fil-Belġju u fil-Lussemburgu – Ċaħda tal-offerta ta’ offerent – Għoti tal-kuntratt lil offerent ieħor – Kriterji ta’ selezzjoni – Illegalità ta’ klawżola tal-ispeċifikazzjonijiet tal-kuntratt – Ugwaljanza fit-trattament”)

12.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 339/12
            
         
      Sentenza tal-Qorti Ġenerali tat-8 ta’ Lulju 2020 – Securitec vs Il-Kummissjoni
      (Kawża T-661/18) (1)
      
      (“Kuntratti pubbliċi għal servizzi - Proċedura ta’ sejħa għal offerti - Manutenzjoni ta’ installazzjonijiet ta’ sigurtà fil-binjiet okkupati u/jew ġestiti mill-Kummissjoni fil-Belġju u fil-Lussemburgu - Ċaħda tal-offerta ta’ offerent - Għoti tal-kuntratt lil offerent ieħor - Kriterji ta’ selezzjoni - Illegalità ta’ klawżola tal-ispeċifikazzjonijiet tal-kuntratt - Ugwaljanza fit-trattament”)
      (2020/C 339/14)
      Lingwa tal-kawża: il-Franċiż
      
         Partijiet
      
      
         Rikorrenti: Securitec (Livange, il-Lussemburgu) (rappreżentant: P. Peuvrel, avukat)
      
         Konvenuta: Il-Kummissjoni Ewropea (rappreżentanti: M. Ilkova u A Katsimerou u J. Estrada de Solà, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament, minn naħa, tad-deċiżjoni tal-Kummissjoni tas-7 ta’ Settembru 2018 li tiċħad l-offerta ppreżentata mir-rikorrenti għal-lott Nru 4 tal-kuntratt li kien is-suġġett tal-proċedura ta’ sejħa għal offerti ristretta HR/R1/PR/2017/059 u dwar il-“manutenzjoni tal-installazzjonijiet ta’ sigurtà fil-bini okkupat u/jew ġestit mill-Kummissjoni Ewropea fil-Belġju u fil-Lussemburgu” kif ukoll, min-naħa l-oħra, tad-deċiżjoni tal-Kummissjoni tas-17 ta’ Settembru 2018 li tirrifjuta li tipprovdi lir-rikorrenti l-ispeċifikazzjonijiet li hija kienet talbet fil-kuntest tal-istess proċedura tal-11 ta’ Settembru 2018.
      
         Dispożittiv
      
      
                  1)
               
               
                  Id-Deċiżjoni tal-Kummissjoni Ewropea tas-7 ta’ Settembru 2018 li tiċħad l-offerta ppreżentata minn Securitec għal-lott Nru 4 tal-kuntratt li kien is-suġġett ta’ proċedura ta’ sejħa għal offerti ristretta HR/R1/PR/2017/059 u marbuta mal-“manutenzjoni tal-installazzjonijiet ta’ sigurtà fil-bini okkupat u/jew ġestit mill-Kummissjoni Ewropea fil-Belġju u fil-Lussemburgu” kif ukoll id-deċiżjoni tal-Kummissjoni tas-17 ta’ Settembru 2018 li tirrifjuta li tipprovdi lil Securitec l-ispeċifikazzjonijiet li hija kienet talbet fil-kuntest tal-istess proċedura tal-11 ta’ Settembru 2018 huma annullati.
               
            
                  2)
               
               
                  Il-kumplament tar-rikors huwa miċħud.
               
            
                  3)
               
               
                  Ziegler SA hija kkundannata għall-ispejjeż.
               
            
         (1)  ĠU C 25, 21.1.2019.